Diari Oficial de la Generalitat Valenciana


Sumari del DOGV 4155, del 26-12-2001 (2001/12789)

ACORD de 18 de desembre de 2001, del Govern Valencià, constituït en Junta General d'Accionistes, amb el caràcter d'universal, de la mercantil Projecte Cultural de Castelló, SA, pel qual es redenomina en euros el seu capital social, s'arrodoneix, es destina a una reserva indisponible la quantitat que resulta de l'arrodoniment del valor nominal de les accions, i es modifiquen els seus estatuts.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4155

Data del DOGV
:   26-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12582


Data del document
:   18-12-2001

Organisme emissor
:   Projecte Cultural de Castelló, SA

Tipus de document
:   Acord

Descriptors 

:   * reglament intern
    * legislació
    * capital social
    * empresa pública

ACORD de 18 de desembre de 2001, del Govern Valencià, constituït en Junta General d'Accionistes, amb el caràcter d'universal, de la mercantil Projecte Cultural de Castelló, SA, pel qual es redenomina en euros el seu capital social, s'arrodoneix, es destina a una reserva indisponible la quantitat que resulta de l'arrodoniment del valor nominal de les accions, i es modifiquen els seus estatuts. [2001/Q12377]
  
El Govern Valencià, en la reunió del dia 18 de desembre de 2001, va adoptar l'acord següent:
  
El Reial Decret Legislatiu 1.564/1989, de 22 de desembre, pel qual s'aprovà el Text Refós de la Llei de Societats Anònimes, estableix al seu article 144 que la modificació dels estatuts correspon acordar-la a la Junta General d'Accionistes.
  
Per la seua banda, els articles 11, 21 i 28 de la Llei 46/1998, de 17 de desembre, sobre Introducció de l'Euro, recullen el procediment de redenominació en euros, arrodoniment i ajust del valor nominal de les accions a resultes de la redenominació del capital social.
  
La Generalitat Valenciana és l'únic soci de la mercantil Projecte Cultural de Castelló, SA, per la qual cosa correspon al Govern Valencià, constituït en Junta General d'Accionistes, amb el caràcter d'universal, l'adopció de l'acord de modificació dels estatuts de la societat, i pot acordar la redenominació en euros, l'arrodoniment i l'ajust del valor nominal de les accions socials.
  
Per tot això, el Govern Valencià, reunit a València el dia 18 de desembre de 2001, com a Junta General d'Accionistes, amb el caràcter d'universal, de la mercantil Projecte Cultural de Castelló, SA, accepta els punts següents de l'ordre del dia de la sessió:
  
1. Redenominació en euros de l'actual capital social de la mercantil en els termes previstos en els articles 11 i 21 de la Llei 46/1998, de 17 de desembre, i queda en tres milions cinc mil seixanta euros amb cinquanta-dos cèntims (3.005.060,52 euros), dividits entre 1.000 accions de tres mil cinc euros amb seixanta mil cinc-centes vint milionèsimes (3.005,060520 euros) de valor nominal cada una d'elles.
  
2. Arrodoniment del valor de cada acció i obtenir la nova xifra del capital social resultant per suma del nombre total d'accions, en la forma prevista en l'article 28 de la Llei 46/1998, amb el resultat següent:
  
a) Valor de cada acció després de l'arrodoniment: tres mil cinc euros amb sis cèntims (3.005,06 euros).
  
b) Xifra del capital social després de la suma dels valors nominals de les accions, una vegada arrodonides: tres milions cinc mil seixanta euros (3.005.060 euros).
  
3. Destinació, per raó d'ajustament, a una reserva indisponible, de la quantitat de cinquanta-dos cèntims d'euro (0,52 euros), quantitat que resulta de l'arrodoniment del valor nominal de les accions.
  
4. Modificació de l'article 7 dels estatuts socials, fixant el capital social en tres milions cinc mil seixanta euros (3.005.060 euros), dividit entre 1.000 accions nominatives de tres mil cinc euros amb sis cèntims (3.005,06 euros) de valor nominal cada una d'elles.
  
5. Autorització el president del Consell d'Administració per a realitzar els actes precisos per a l'execució del que s'acorda en aquesta reunió, i atorgar per a això, si és procedent, les corresponents escriptures públiques, i instar la seua inscripció al Registre Mercantil.
  
6. Autorització al secretari del Consell d'Administració per a certificar el contingut de l'acta d'aquesta Junta Universal d'Accionistes i els acords que s'hi prenen.
  
En tractar-se d'una societat unipersonal, es troba present el seu únic soci, el Govern Valencià.
  
Després de l'oportuna deliberació i sense haver-hi intervencions la constatació de les quals se sol·licite, el Govern Valencià, en la seua condició de Junta General d'Accionistes, amb el caràcter d'universal, per unanimitat,
  
ACORDA
  
Primer
  
Redenominar en euros l'actual capital social de la mercantil en els termes previstos als articles 11 i 21 de la Llei 46/1998, de 17 de desembre, i queda en tres milions cinc mil seixanta euros amb cinquanta-dos cèntims (3.005.060,52 euros), dividits entre 1.000 accions de tres mil cinc euros amb seixanta mil cinc-centes vint milionèsimes (3.005,060520 euros) de valor nominal cada una d'elles.
  
Segon
  
Arrodonir el valor de cada acció i obtenir la nova xifra del capital social resultant per suma del nombre total d'accions, en la forma prevista en l'article 28 de la Llei 46/1998, amb el resultat següent:
  
a) Valor de cada acció després de l'arrodoniment: tres mil cinc euros amb sis cèntims (3.005,06 euros).
  
b) Xifra del capital social després de la suma dels valors nominals de les accions, una vegada arrodonides: tres milions cinc mil seixanta euros (3.005.060 euros).
  
Tercer
  
Acordar, donada la diferència existent entre el capital social redenominat en euros i el capital social resultant de la suma del valor nominal de les accions arrodonides en euros, conforme al que estableix l'article 28 de la Llei 46/1998, de 17 de desembre, la destinació, per raó d'ajust, a una reserva indisponible, de la quantitat de cinquanta-dos cèntims d'euro (0,52 euros), quantitat que resulta de l'arrodoniment del valor nominal de les accions.
  
Quart
  
Modificar l'article 7 dels estatuts socials. La nova redacció de l'article dels estatuts socials serà la següent:
  
«Article 7
  
El capital social es fixa en tres milions cinc mil seixanta euros (3.005.060 euros), dividit entre 1.000 accions nominatives de tres mil cinc euros amb sis cèntims (3.005,06 euros) de valor nominal cada una d'elles, íntegrament subscrites i desemborsades. Les accions es troben numerades correlativament de l'u al mil, ambdues incloses. En representació de les accions podrà emetre's un títol múltiple».
  
Cinqué
  
Autoritzar el president del Consell d'Administració per a realitzar tots els actes necessaris per a l'execució del que s'acorda en aquesta sessió, i atorgar-hi, si és procedent, les corresponents escriptures públiques, i instar la seua inscripció al Registre Mercantil.
  
Sisé
  
Autoritzar el secretari del Consell d'Administració per a certificar el contingut de l'acta d'aquesta Junta Universal d'Accionistes i dels acords que s'hi prenen.
  
Els acords es transcriuen literalment.
  
I sense debatre més assumptes que els ressenyats a l'ordre del dia, s'aprova l'acta corresponent a aquesta reunió de la Junta General d'Accionistes, amb el caràcter d'universal, de la mercantil Projecte Cultural de Castelló, SA, societat unipersonal.
  
Aquest acord es publicarà en el Diari Oficial de la Generalitat Valenciana.
  
València, 18 de desembre de 2001
  
El conseller secretari del Govern Valencià,